CELEX: 52016PC0282
Language: sl
Date: 2016-05-24
Title: Predlog SKLEP SVETA o stališču, ki se sprejme v imenu Evropske unije v Skupnem odboru, ustanovljenem po Regionalni konvenciji o pan-evro-mediteranskih preferencialnih pravilih o poreklu, v zvezi z zahtevo Gruzije, da bi postala pogodbenica navedene konvencije

EVROPSKA KOMISIJA
            Bruselj, 24.5.2016
            COM(2016) 282 final
            2016/0147(NLE)
            Predlog
            SKLEP SVETA
            o stališču, ki se sprejme v imenu Evropske unije v Skupnem odboru, ustanovljenem po Regionalni konvenciji o pan-evro-mediteranskih preferencialnih pravilih o poreklu, v zvezi z zahtevo Gruzije, da bi postala pogodbenica navedene konvencije
            
               
         
         
            
               OBRAZLOŽITVENI MEMORANDUM
            
            
               1.OZADJE PREDLOGA
            
            
               •Razlogi za predlog in njegovi cilji
            
            
               Regionalna konvencija o pan-evro-mediteranskih preferencialnih pravilih o poreklu
                  1
                (v nadaljnjem besedilu: Konvencija) vsebuje določbe o poreklu blaga, s katerim se trguje v okviru posameznih sporazumov, sklenjenih med pogodbenicami.
            
            
               Člen 5(1) Konvencije določa, da lahko tretja stran postane pogodbenica te konvencije, če ima država kandidatka ali ozemlje z vsaj eno pogodbenico sklenjen veljaven sporazum o prosti trgovini, ki vključuje preferencialna pravila o poreklu. Člen 2(2) Konvencije določa, da v Konvenciji „tretja stran“ pomeni katero koli sosednjo državo ali ozemlje, ki ni pogodbenica.
            
            
               Gruzija je depozitarju Konvencije (generalni sekretariat Sveta EU) 23. septembra 2015 predložila pisno zahtevo za pristop h Konvenciji.
            
            
               Gruzijske oblasti so potrdile, da ima Gruzija sklenjen sporazum o prosti trgovini s pogodbenicami, in sicer z EU in Turčijo. Zato Gruzija izpolnjuje pogoj iz člena 5(1) Konvencije, da bi postala pogodbenica. 
            
            
               Zahtevo bi bilo zato treba predložiti Skupnemu odboru Konvencije, da se na podlagi člena 4(3)(b) sprejme sklep, s katerim se Gruzijo povabi, da pristopi h Konvenciji. Stališče EU v Skupnem odboru bi moral določiti Svet.
            
            
               Komisija meni, da pristop Gruzije ne zahteva nobenih prehodnih ukrepov iz člena 4(3)(c) Konvencije.
            
            
               2.PRAVNA PODLAGA, SUBSIDIARNOST IN SORAZMERNOST
            
            
               •Pravna podlaga
            
            
               Pravna podlaga Sklepa Sveta je prvi pododstavek člena 207(4) v povezavi s členom 218(9) Pogodbe o delovanju Evropske unije.
            
            
               •Subsidiarnost (za neizključno pristojnost) 
            
            
               Predlog je v izključni pristojnosti Unije.
            
            
               •Izbira instrumenta
            
            
               Predlagani instrument: sklep Sveta.
            
            
               3.REZULTATI NAKNADNIH OCEN, POSVETOVANJ Z ZAINTERESIRANIMI STRANMI IN OCEN UČINKA
            
            
               •Posvetovanja z zainteresiranimi stranmi
            
            
               Pogodbenice Konvencije in države članice so bile obveščene o zahtevi na sestanku Skupnega odbora Konvencije 25. novembra 2015.
            
         
         
            
               •
                     Zbiranje in uporaba strokovnih mnenj
            
            
               Zunanje izvedensko mnenje ni bilo potrebno. 
            
            
               •
                     Ocena učinka
            
            
               Tudi ocena učinka ni bila potrebna, saj je edini pogoj za pristop tretje strani h Konvenciji sklenjen veljavni sporazum o prosti trgovini z najmanj eno od pogodbenic Konvencije.
            
            
               2016/0147 (NLE)
            
            
               Predlog
            
            
               SKLEP SVETA
            
            
               o stališču, ki se sprejme v imenu Evropske unije v Skupnem odboru, ustanovljenem po Regionalni konvenciji o pan-evro-mediteranskih preferencialnih pravilih o poreklu, v zvezi z zahtevo Gruzije, da bi postala pogodbenica navedene konvencije
            
            
               SVET EVROPSKE UNIJE JE –
            
            
               ob upoštevanju Pogodbe o delovanju Evropske unije in zlasti prvega pododstavka člena 207(4) v povezavi s členom 218(9) Pogodbe,
            
            
               ob upoštevanju predloga Evropske komisije,
            
            
               ob upoštevanju naslednjega:
            
            
               (1)Regionalna konvencija o pan-evro-mediteranskih preferencialnih pravilih o poreklu
                  2
                (v nadaljnjem besedilu: Konvencija) je začela veljati 1. decembra 2012.
            
            
               (2)Člen 5(1) Konvencije določa, da lahko tretja stran postane pogodbenica te konvencije, če ima država kandidatka ali ozemlje z vsaj eno pogodbenico sklenjen veljaven sporazum o prosti trgovini, ki vključuje preferencialna pravila o poreklu.
            
            
               (3)Gruzija je depozitarju Konvencije 23. septembra 2015 predložila pisno zahtevo za pristop h Konvenciji.
            
            
               (4)Gruzija ima sklenjen veljavni sporazum o prosti trgovini z dvema pogodbenicami Konvencije, in sicer s Turčijo in EU, in izpolnjuje pogoj iz člena 5(1) Konvencije, da bi postala pogodbenica.
            
            
               (5)V skladu s členom 4(3)(b) Konvencije Skupni odbor s sklepom sprejema povabila tretjim stranem, da pristopijo h Konvenciji.
            
            
               (6) Stališče Unije v okviru Skupnega odbora bi moralo biti, da glasuje za sprejetje sklepa, s katerim se Gruzijo povabi, da pristopi h Konvenciji – 
            
            
               SPREJEL NASLEDNJI SKLEP: 
            
            
               Člen 1
            
         
         
            
               Stališče, ki ga sprejme Evropska unija v Skupnem odboru Regionalne konvencije o pan-evro-mediteranskih preferencialnih pravilih o poreklu, v zvezi z zahtevo Gruzije, da postane pogodbenica navedene konvencije, temelji na osnutku sklepa Skupnega odbora, ki je priložen k temu sklepu. 
            
            
               Predstavniki Unije v Skupnem odboru lahko sprejmejo manjše spremembe osnutka Sklepa brez nadaljnjega sklepa Sveta.
            
            
               Člen 2
            
            
               Sklep Skupnega odbora se po sprejetju objavi v Uradnem listu Evropske unije.
            
            
               Člen 3
            
            
               Ta sklep začne veljati na dan sprejetja.
            
            
               V Bruslju,
            
            
               
                     Za Svet
               
               
                     Predsednik
               
            
         
         
            
                  
                     (1)
                  UL L 54, 26.2.2013, str. 4.
               
               
                  
                     (2)
                  UL L 54, 26.2.2013, str. 4.
               
            
      
    ---documentbreak--- 
      
         
               EVROPSKA KOMISIJA
            Bruselj, 24.5.2016
            COM(2016) 282 final
            PRILOGA
            k
            predlogu sklepa Sveta
            o stališču, ki se sprejme v imenu Evropske unije v Skupnem odboru, ustanovljenem po Regionalni konvenciji o pan-evro-mediteranskih preferencialnih pravilih o poreklu, v zvezi z zahtevo Gruzije, da bi postala pogodbenica navedene konvencije
            
               
         
         
            
               PRILOGA
            
            
               k
            
            
               predlogu sklepa Sveta
            
            
               o stališču, ki se sprejme v imenu Evropske unije v Skupnem odboru, ustanovljenem po Regionalni konvenciji o pan-evro-mediteranskih preferencialnih pravilih o poreklu, v zvezi z zahtevo Gruzije, da bi postala pogodbenica navedene konvencije
               
            
               DODATEK
            
            
               Osnutek 
               SKLEP SKUPNEGA ODBORA REGIONALNE KONVENCIJE o pan-evro-mediteranskih preferencialnih pravilih o poreklu 
            
            
               št.
            
            
               z dne
            
            
               v zvezi z zahtevo Gruzije, da bi postala pogodbenica Regionalne konvencije o pan-evro-mediteranskih preferencialnih pravilih o poreklu
            
            
               Skupni odbor je –
            
            
               ob upoštevanju Regionalne konvencije o pan-evro-mediteranskih preferencialnih pravilih o poreklu
                  1
                (v nadaljnjem besedilu: Konvencija),
            
            
               ob upoštevanju naslednjega:
            
            
               (1)Člen 5(1) Konvencije določa, da lahko tretja stran postane pogodbenica te konvencije, če ima država kandidatka ali ozemlje z vsaj eno pogodbenico sklenjen veljaven sporazum o prosti trgovini, ki vključuje preferencialna pravila o poreklu.
            
            
               (2)Gruzija je depozitarju Konvencije 23. septembra 2015 predložila pisno zahtevo za pristop h Konvenciji.
            
            
               (3)Gruzija ima sklenjen veljavni sporazum o prosti trgovini z dvema pogodbenicami Konvencije in izpolnjuje pogoj iz člena 5(1) Konvencije, da bi postala pogodbenica.
            
            
               (4)Člen 4(3)(b) Konvencije določa, da Skupni odbor s sklepom sprejema povabila tretjim stranem, da pristopijo h Konvenciji –
            
            
               SPREJEL NASLEDNJI SKLEP:
            
            
               Člen 1
            
            
               Gruzija je povabljena, da pristopi k Regionalni konvenciji o pan-evro-mediteranskih preferencialnih pravilih o poreklu.
            
         
         
            
               Člen 2
            
            
               Ta sklep začne veljati na dan sprejetja.
            
            
               V Bruslju,
            
            
                  Za Skupni odbor
            
            
                  Predsednik
            
            
         
         
            
                  
                     (1)
                  UL L 54, 26.2.2013, str. 4.